Dainis Kūla

Dainis Kūla (dzimis ) ir bijušais latviešu šķēpa metējs, Olimpisko spēļu čempions. Lielāko daļu savas sporta karjeras bija PSRS pārstāvis. Triju Zvaigžņu ordeņa virsnieks.

Dzimis Tukumā, tomēr lielāko daļu dzīves pavadījis Ventspilī. 1972. gadā sāka aktīvi nodarboties ar sportu. Nodarbojās ar skriešanu, basketbolu, riteņbraukšanu un airēšanu. 1973. uzsāka treniņus vieglatlētikā, bet nākamajā gadā uzsāka trenēties šķēpmešanā. Trenējās pie trenera Māra Grīvas, 1978. gadā uzvarēja PSRS junioru čempionātā. Nākamajā gadā viņš tika iekļauts PSRS izlasē. 1980. gada Maskavas vasaras olimpiskajās spēlēs ieguva zelta medaļu šķēpmešanā. 1983. gadā ieguva bronzas godalgu Helsinku vieglatlētikas pasaules čempionātā. 1984. gadā viņš savainoja roku, kas noveda pie rezultātu pasliktināšanās. 1988. gadā atskaitīts no PSRS izlases. Pēc Latvijas valstiskuma atjaunošanas atbalstīja Latvijas olimpisko kustību. 1992. gadā viņš pēdējos reizi startēja starptautiskās sacensībās Štutgartē (Vācija). Šobrīd piedalās veterānu sacensībās, strādā un brīvajā laikā nodarbojas ar makšķerēšanu. Kopš 1980. gada Ventspilī notiek "Olimpiskā čempiona Daiņa Kūlas kausa izcīņas sacensības šķēpa mešanā".TVNET :: Vieglatlētika - Olimpiskā čempiona Daiņa Kūlas kausa izcīņas sacensības šķēpa mešanā

 Apbalvojumi 
 saņēma IV šķiras Triju Zvaigžņu ordeni par "Par izciliem sasniegumiem sportā un nozīmīgo ieguldījumu sporta attīstībā Latvijā".

 Atsauces 

 Ārējās saites 

 Ventspils lepnums — olimpiskais čempions Dainis Kūla
 Kūla, Bojārs, Bružiks un citi
 Apliesi gurķus — kļūsi čempions

Kategorija:1959. gadā dzimušie
Kategorija:Latvijas vieglatlēti
Kategorija:Šķēpa metēji
Kategorija:1980. gada vasaras olimpisko spēļu dalībnieki
Kategorija:Latvijas olimpiskie medaļnieki
Kategorija:Tukumā dzimušie
Kategorija:Triju Zvaigžņu ordeņa virsnieki
Kategorija:PSRS Nopelniem bagātie sporta meistari
Kategorija:Olimpiskie zelta medaļnieki vieglatlētikā
Kategorija:Padomju Savienības olimpiskie zelta medaļnieki